יונת שלג

**יוֹנַת שֶׁלֶג** (שם מדעי: *Columba leuconota*) היא מין של עוף בסוג יונה במשפחת היוניים, המצויה באזורים הרריים של מרכז אסיה. ניצויה אפור, שחור, חומות בהיר ולבן. ישנם שני תת-מינים מוכרים: *C. l.* *leuconota* ממערב ההימלאיה, ממערב אפגניסטן ועד סיקים; ו-*C. l.* *gradaria* מהרי מזרח טיבט וממזרח נאן שאן (צ'ינגהאי) ועד יונאן וצפון מיאנמר. יוני השלג משחרות מזון בשטח פתוח בזוגות או בקבוצות קטנות; הן ניזונות מדגנים, ניצנים, נצרים, פירות יער וזרעים. הן לנות בלילה במצוקים, מקננות בנקיקים בהם הן בונות קני זרדים מבולגנים ומטילות לרוב שתי ביצים לבנות. האיגוד הבינלאומי לשימור הטבע סיווג את מצב השימור של המין ברמת ללא חשש.

## טקסונומיה ואטימולוגיה
שם הסוג *Columba* הוא המילה הלטינית ליונה, ושם המין הספציפי *leuconota* מגיע מיוונית, מהמילים  *leukos,* לבן; ו-*nōtos,* -גב.

ישנם שני תת-מינים מוכרים:

* *C. l. gradaria*, תואר על ידי ארנסט הארטרט ב-1916, מצוי בהרי מזרח טיבט וממזרח נאן שאן (צ'ינגהאי) ועד ליונאן ולקצה צפון מיאנמר.
* "**יונת שלג נפאלית**" (*C. l. leuconota*), תוארה על ידי ניקולס אילוורד ויגורס  ב-1831. מצויה במערב ההימלאיה ממערב אפגניסטן ועד סיקים; מקייצת בהרי אלאי  ופמיר.

## תיאור
זוהי יונה ממוצעת בגודלה, אורכה 31–34 ס"מ ומשקלה 255–307 גרם. ראשה אפור כהה המנוגד לחלקים התחתונים הלבנים, אשר בתורם מתכהים לאפור מלוכלך בבטן התחתונה. חלקיה העליונים בצבע חום-אפור עם כתם לבן בגב התחתון. כנפיה אפורות בהירות עם שלושה פסי-כנף חומים. במרכז זנבה השחור פס לבן בולט שמתעקל החוצה ומגיע לקצה נוצות הזנב החיצוניות. לפרטים צעירים שוליים צרים ובהירים לנוצות החלקים העליונים והכנפיים, והלבן של החלקים התחתונים מלוכלך בצבע שחור.

## אקולוגיה
יונת השלג יציבה בגבעות סלעיות של אפגניסטן, בהוטן, סין, הודו, קזחסטן, מיאנמר, נפאל, פקיסטן, טג'יקיסטן וטורקמניסטן. 

היונים פוקדות צדי גבעות סלעיות ועמקים מבודדים עד לקו השלג. הן ניזונות לעיתים קרובות בשדות במהלך היום, אך לנות במצוקים. הן בדרך כלל ביישניות וזהירות. התקהלויות של 150 פרטים או יותר מתרחשות בחורף, לעיתים קרובות בחברת יוני הרים  ובאזורים מסוימים עם גם יוני סלעים.

בקיץ הן יורדות לגבהים נמוכים יותר ונצפות בזוגות או להקות קטנות. הן מקננות במושבות. הקינים ממוקמים בנקיקים או מערות מול צוקים או מדפי סלע. קיניהן בנויים באופן לא סדור, ממקלות, דשא, קש, נוצות וחומרים דומים. בדרך כלל נעשה שימוש חוזר בקינים מדי שנה עם תיקונים קלים. לרוב התטולה כוללת שתי ביצים.

הן ניזונות מפירות יער, דגנים, ניצנים, פקעות, זרעים ונבטים.

## סטטוס
זהו מין מצוי ובעל טווח תפוצה גדול במיוחד, ומאמינים כי האוכלוסייה יציבה. מסיבות אלו העריך האיגוד הבינלאומי לשימור הטבע את מצב השימור שלה ברמת ללא חשש.

## גלריה

קובץ:Columba leuconota 395651287 (cropped).jpg|פרט בוגר
קובץ:Snow Pigeon (Columba leuconota) (53495793333).jpg|פרט בוגר. גילגיט-בלטיסטן, פקיסטן
קובץ:Snow Pigeon (Columba leuconota) (53454062892).jpg|פרט צעיר. פקיסטן
קובץ:Snow Pigeon (Columba leuconota) (53486507567).jpg|יונת שלג בתעופה. פקיסטן
קובץ:Snow Pigeon (Columba leuconota) (53684913004).jpg|בתעופה, מבט מלמטה. פקיסטן
קובץ:Hill Pigeon (Columba rupestris) & Snow Pigeon (Columba leuconota) (53619153139).jpg|יונת הרים (משמאל) לצד יונת שלג (מימין). פקיסטן
קובץ:Snow Pigeon Flock Flying Pangolakha WLS Sikkim India 11.02.2016.jpg|להקת יוני שלג עפה ברום מעל 4,000 מטר בשמורת חיות הבר Pangolakha בסיקים, הודו
קובץ:ColumbaLeuconotaBaker.jpg|איור של יונת שלג מ-1913


## קישורים חיצוניים

## הערות שוליים

קטגוריה:בעלי חיים שתוארו ב-1811
קטגוריה:מינים שתוארו ב-1831
קטגוריה:טקסונים שתוארו בידי ניקולס אילוורד ויגורס
קטגוריה:יוניים
קטגוריה:אפגניסטן: עופות
קטגוריה:טיבט: עופות
קטגוריה:הודו: עופות
קטגוריה:בהוטן: עופות
קטגוריה:מיאנמר: עופות
קטגוריה:קזחסטן: עופות
קטגוריה:פקיסטן: עופות
קטגוריה:סין: עופות
קטגוריה:נפאל: עופות